<classify> Derick Milton Simiyu KATIBU Tawala wa Mkoa wa Simiyu, Jumanne Sagini, ametenguaagizo la Mkuu wa Wilaya DC ya Bariadi, Festo Kiswaga, aliyeagiza watumishi137 wa Hospitaliya Halmashauri ya Mji wa Bariadi ya Somanda kukatwamshahara ili kununua mashine ya ultrasound iliyoibwa hospitalini hapo. Katika kikao chake cha juzi na watumishi wahospitali hiyo, Kiswagaalitoa siku saba watumishi wote kuchanga kulingana na mishahara yao na fedhazitakazopatikana zinunue mashine hiyo iliyoibwa Agosti 5,mwaka huu katika wodi ya wajawazito. Ikiwa ni ndani ya saa 24 tangu agizo hilokutolewa, jana Sagini naye alikutana na watumishi wa hospitali hiyo na kusema haiwezekaniwatumishi wote wahusike na wizi huo. Alisema Serikali ina vyombo vya ulinzi na vinawafanyakazi wanaolipwa mishahara kwa kazi ya kuchunguza, hivyo ametaka sualahilo liachiwe vyombo hivyo vifanye kazi yake na kumpata mhusika wa wizi wakifaa hicho. Sagini alisema uamuzi wa Kiswaga unawaonea baadhi ya watumishi ambao walikuwa likizo, hawakuwepokazini, wagonjwa au walikuwa na ruhusa. Alisema yeye akiwa ndiye mkuu wa watumishi Mkoa waSimiyu, alishtushwa na uamuzi wa Kiswaga na asingewezakunyamaza ilihali kuna wataalamu ambao kazi yao ni kufanya uchunguzi kwamatukio kama hayo. Tulishtuka kidogo na uamuzi wa DC, lakinituliona alikuwa sahihi kutokana na nyie kushindwa kutoa ushirikiano ili mashinehii irudishwe, wengine mkaamua kwenda kulalamika kwenye vyama vyenu vya wafanyakazi,ila hata mimi kama mkuu wa watumishi nisingelinyamaza. Uamuzi wa DC ukifanyika utakuwa unaingiliamajukumu ya vyombo vya kiuchunguzi na wote wapo hapa, hawajashindwa kufanya hiikazi na kumpata mhusika, sasa hakuna mtu yeyote atakayechangishwa ila vyombovifanye kazi yake, alisema Sagini. Aliwataka watumishi hao kuacha tabia ya wizi wa maliza umma, ambao alieleza umekuwa ukijitokeza mara kwa mara. Mwaka 2016 iliibwadarubini Microscope ambayo baadaye ilipatikana. Aliwataka watumishi kulisaidia Jeshi la Polisikatika kuhakikisha mhusika anapatikana na anachukuliwa hatua, ikiwa pamoja nakuwataka kurejesha kifaa hicho kama ambavyo walifanya kwenye darubini mwaka2016. Katibu wa Chama cha Wafanyakazi wa Serikali Kuuna Afya Mkoa wa Simiyu, Catherine Dickson, alimshukuru Sagini kwa uamuzi wakehuo. Kilichokuwa kimeamriwa awali kimsingikipo kinyume na utaratibu kisheria, sawa hatukubaliani na ultrasound kuibwa,lakini DC alikuwa ameenda mbali sana kutokana pengine na uchungu aliokuwa nao. Lakini tunashukuru uongozi wa mkoa kwa sababu unatambuasheria, kanuni na taratibu na umetoa tamko na tumefarijika sana kama chama chawafanyakazi, alisema Catherine. Mara baada ya kikao hicho, baadhi ya wafanyakaziwalimshukuru katibu tawala na uongozi wa mkoa kwa hatua hiyo. Walieleza kuwa uamuzi wa DC uliwaweka njia pandana kuingiwa na hofu kubwa kutokana na wengine kutokuwa na uwezo wa kuchangia. Tunashukuru kwa msamaha uliotolewa, tangujana nimelala vibaya, pressure ipo juu, hadi sasa kichwa kinaniuma. Mimi uwezo wangu ni mdogo, kwanza kifaa chenyewetunachoambiwa wote tulipe sikijui, yaani naongea kwa uchungu hadi nasikia kuliakwa furaha niliyonayo baada ya tamko hili, alisema Frola Paskazia. Agosti 5, mwaka huu, mchana, mashine hiyoinadaiwa kuibwa ikiwa katika wodi mpya ya wajawazito hospitalini hapo. Juzi Kiswaga alitoa siku saba kwa watumishi wotewa hospitali hiyo kuchanga na kuhakikisha wananunua mashine hiyo ambayoinagharimu zaidi ya Sh milioni 30. Kiswaga alisemayuko tayari kufukuzwa kazi kwa hatua yoyote ambayo atachukua kwa watumishi hao,ikiwa watashindwa kuhakikisha wanarudisha mashine hiyo kupitia michango yaondani ya muda ambao ametoa.  <topic>: KITAIFA 